CELEX: 32008R1062
Language: bg
Date: 2008-10-28 00:00:00
Title: Регламент (ЕО) № 1062/2008 на Комисията от 28 октомври 2008 година за прилагане на Регламент (ЕО) № 453/2008 на Европейския парламент и на Съвета относно тримесечната статистика за свободните работни места в Общността по отношение на процедурите за сезонна корекция и докладите за качество (Текст от значение за ЕИП)

29.10.2008   
            
            
               BG
            
            
               Официален вестник на Европейския съюз
            
            
               L 285/3
            
         
      РЕГЛАМЕНТ (ЕО) № 1062/2008 НА КОМИСИЯТА
   
   от 28 октомври 2008 година
   за прилагане на Регламент (ЕО) № 453/2008 на Европейския парламент и на Съвета относно тримесечната статистика за свободните работни места в Общността по отношение на процедурите за сезонна корекция и докладите за качество
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 453/2008 на Европейския парламент и на Съвета от 23 април 2008 г. относно тримесечната статистика за свободните работни места в Общността (1), и по-специално член 3, параграф 3 и член 6, параграф 3 от него,
   като има предвид, че:
   
               (1)
            
            
               С Регламент (ЕО) № 453/2008 се установи обща рамка за системното изготвяне на тримесечна статистика за свободните работни места в Общността.
            
         
               (2)
            
            
               Сезонната корекция е основна част от съставянето на краткосрочната статистика. Коригираните редове улесняват сравняването и тълкуването на резултатите във времето. Предаването на коригирани редове увеличава съгласуваността между данните, разпространени на национално и международно ниво.
            
         
               (3)
            
            
               За целите на прилагането на критериите за качеството, определени в член 6, параграф 1 от Регламент (ЕО) № 453/2008, следва да бъдат определени условията, структурата и периодичността на докладите за качество, които държавите-членки трябва да представят.
            
         
               (4)
            
            
               Проведена е консултация с Европейската централна банка.
            
         
               (5)
            
            
               Мерките, предвидени в настоящия регламент, са в съответствие със становището на Статистическия програмен комитет,
            
         ПРИЕ НАСТОЯЩИЯ РЕГЛАМЕНТ:
   Член 1
   Процедури за сезонна корекция
   За целите на прилагането на член 3, параграф 3 от Регламент (ЕО) № 453/2008, предаването на сезонно коригирани данни започва най-късно, когато са налични временни редове с поне 16 периода на наблюдение на ниво на агрегация съгласно NACE Rev. 2, както е определено в приложение 1. Броенето на периодите започва от първите сезонно некоригирани данни, изисквани съгласно Регламент (ЕО) № 453/2008.
   Член 2
   Доклади за качество
   1.   Условията и структурата на докладите за качество, предвидени с член 6, параграф 2 от Регламент (ЕО) № 453/2008, съответстват на изложените в приложение 2.
   2.   Докладите за качество се предават на Комисията най-късно до 31 август всяка година и са свързани с предишната календарна година. Първият доклад за качеството се предава най-късно до 31 август 2011 г.
   Член 3
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 октомври 2008 година.
      
         
            За Комисията
         
         Joaquín ALMUNIA
         
         
            Член на Комисията
         
      
   
   
      (1)  ОВ L 145, 4.6.2008 г., стр. 234.
   
      ПРИЛОЖЕНИЕ 1
      Ниво на агрегация съгласно NACE Rev. 2
      
                  Раздели на NACE Rev. 2
               
               
                  Описание
               
            
                  A
               
               
                  Селско, горско и рибно стопанство
               
            
                  B, C, D и E
               
               
                  Добивна промишленост; преработваща промишленост; производство и разпределение на електрическа и топлинна енергия и на газообразни горива; доставяне на води, канализационни услуги, управление на отпадъци и възстановяване
               
            
                  F
               
               
                  Строителство
               
            
                  G, H и I
               
               
                  Търговия; ремонт на автомобили и мотоциклети; транспорт, складиране и пощи; хотелиерство и ресторантьорство
               
            
                  J
               
               
                  Създаване и разпространение на информация и творчески продукти; далекосъобщения
               
            
                  K
               
               
                  Финансови и застрахователни дейности
               
            
                  L
               
               
                  Операции с недвижими имоти
               
            
                  M и N
               
               
                  Професионални дейности и научни изследвания; административни и спомагателни дейности
               
            
                  O, P, и Q
               
               
                  Държавно управление; образование; хуманно здравеопазване и социална работа
               
            
                  R и S
               
               
                  Култура, спорт, развлечения и други дейности
               
            
   
      ПРИЛОЖЕНИЕ 2
      Условия и структура на докладите за качество, които държавите-членки трябва да представят
      ПРЕАМБЮЛ
      В Европейската статистическа система (ЕСС), в усилията постоянно да се подобрява качеството на нейните продукти и услуги, е прието общо определение на качеството като „цялостния набор от особености и характеристики на даден продукт или услуга, които имат отношение към способността му/ѝ да удовлетворява явни или подразбиращи се нужди.“ За да стане функционално това определение, са идентифицирани шест критерия, по които се съди за качеството на статистически продукти и услуги:
      
                  1.
               
               
                  относимост;
               
            
                  2.
               
               
                  точност;
               
            
                  3.
               
               
                  актуалност и навременност;
               
            
                  4.
               
               
                  достъпност и яснота;
               
            
                  5.
               
               
                  съпоставимост;
               
            
                  6.
               
               
                  съгласуваност.
               
            Докладите за качество са подходящо средство за събиране по хармонизиран начин на информация относно качеството на различни продукти и услуги. Те включват информация за всичките шест критерия от определението на качеството на ЕСС, както и общ преглед на събирането на национални данни за свободните работни места. Информацията се представя съгласно следната структура:
      ОБЩО ОПИСАНИЕ
      Общото описание включва следните елементи, когато е уместно:
      А.   Източници, обхват и периодичност
      
                  —
               
               
                  Идентификация на източника на данни,
               
            
                  —
               
               
                  Обхват (географски, NACE, големина на предприятието),
               
            
                  —
               
               
                  Референтни дати,
               
            
                  —
               
               
                  Периодичност на националното публикуване,
               
            
                  —
               
               
                  Определение на статистическата единица.
               
            Б.   Извадково проучване
      Б.1.   Проект на извадката
      
                  —
               
               
                  Основа, използвана за извадката,
               
            
                  —
               
               
                  Проект на извадката,
               
            
                  —
               
               
                  Запазване/подновяване на извадковите единици,
               
            
                  —
               
               
                  Размер на извадките,
               
            
                  —
               
               
                  Стратификация.
               
            Б.2.   Претегляне
      
                  —
               
               
                  Кратко описание на метода за претегляне,
               
            
                  —
               
               
                  Критерии за претеглянето.
               
            Б.3.   Събиране на данни
      
                  —
               
               
                  Кратко описание на метода(ите) за събиране на информация.
               
            В.   Други източници
      Кратко описание на източниците, включително:
      
                  —
               
               
                  Агенция за поддръжка,
               
            
                  —
               
               
                  Честота на актуализиране,
               
            
                  —
               
               
                  Правила за изчистване (на остаряла информация),
               
            
                  —
               
               
                  Доброволно/задължително докладване и санкции.
               
            Г.   Правилата за оповестяване
      Кратко описание на това кога данните трябва да бъдат изтрити по причини за поверителност.
      Д.   Сезонна корекция
      Кратко описание на процедурите за сезонна корекция, и по-специално по отношение на насоките на Европейската статистическа система за сезонна корекция, които са одобрени и се подкрепят от Статистическия програмен комитет.
      1.   ОТНОСИМОСТ
      „Относимостта“ се отнася до това дали е изготвена цялата необходима статистика и до степента, в която използваните понятия (определения, класификации и др.) отразяват потребностите на потребителите.
      Докладът за качество включва:
      
                  —
               
               
                  описание на липсващите променливи и разбивки на променливите,
               
            
                  —
               
               
                  доклад за напредъка на мерките за изпълнение относно тримесечната статистика за свободните работни места от Регламент (ЕО) № 453/2008, заедно с подробен план и график за завършване на изпълнението и обобщение на оставащите отклонения от понятията на ЕС.
               
            Освен това той може да включва
      
                  —
               
               
                  обобщение, състоящо се от описание на националните потребители, основните им потребности и степента, в която са удовлетворени нуждите им.
               
            2.   ТОЧНОСТ
      „Точността“ в общия статистически смисъл се отнася до близостта на изчислената стойност до неизвестните действителни стойности на разглежданата променлива.
      2.1.   Грешки на извадката
      Като показател на точността, вземайки предвид проекта на извадката, коефициентът на вариация се изчислява и предава за броя свободни работни места за последната версия на NACE на ниво раздел и разбити по класове според големината (1—9/10 + служители).
      Ако коефициентът на вариация не може да бъде изчислен, се предоставя самата изчислена грешка на извадката, изразена в абсолютен брой свободни работни места.
      2.2.   Неизвадкови грешки
      2.2.1.   Грешки в обхвата
      Докладите за качество включват следната информация за обхвата, когато е уместно:
      
                  —
               
               
                  Таблица, показваща броя бизнес единици на извадката и процента на бизнес единиците, представени в извадката(ите)/регистъра(ите), разбити по класове според големината (страти),
               
            
                  —
               
               
                  Описание на всяка разлика между референтното и проучваното население,
               
            
                  —
               
               
                  Описание на грешки в класификацията,
               
            
                  —
               
               
                  Описание на всяка разлика между референтните дати и референтното тримесечие,
               
            
                  —
               
               
                  Всякаква друга информация от значение.
               
            N.B.: При използването на индивидуални административни данни се предоставя подобен анализ въз основа на административното референтно досие, включително грешки при докладването и прекратяването на регистрацията.
      2.2.2.   Грешки при измерването и обработката
      Докладите за качество включват:
      
                  —
               
               
                  Информация за променливи с грешки при измерването и обработката, които не могат да бъдат пренебрегнати,
               
            
                  —
               
               
                  Информация за основни източници на грешки при измерването и обработката (които не могат да бъдат пренебрегнати) и при наличие — за приложените методи за поправка.
               
            2.2.3.   Грешки поради липса на отговор
      Докладите за качество включват следната информация за грешки поради липса на отговор, когато е уместно:
      
                  —
               
               
                  Относителен дял на отговорилите единици,
               
            
                  —
               
               
                  Относителен дял на изчислените стойности по позиция и методи на изчисляване, а когато е възможно — и влиянието на изчисляването върху изчислените стойности за предаваните променливи.
               
            N.B.: При използването на индивидуални административни данни, липсата на административен запис или компонент се разглежда като липса на отговор.
      2.2.4.   Грешки в допусканията на модела
      Ако се използва моделиране, докладът за качество включва описание на използваните модели. Специално внимание следва да се отделя на моделите за поправка на неизвадкови грешки, като включване в обхвата на единици от всички заявени класове според големината или разбивки по NACE и изчисляване или окрупняване с цел компенсиране на липса на отговор от страна на единиците.
      N.B.: При използването на индивидуални административни данни се представя коментар за съответствието между административните понятия и теоретичните статистически понятия. Докладват се всички промени в националното законодателство, които водят до промени в използваните определения и когато е възможно — влиянието върху резултатите.
      2.2.5.   Корекции
      Държавите-членки могат да предоставят история на корекциите, включително корекциите на публикувания брой свободни работни места и резюме на причините за корекциите.
      2.2.6.   Изчисляване на системната грешка
      Предава се оценка на неизвадковите грешки, изразена в абсолютен брой свободни работни места, за общия брой свободни работни места и, при възможност, за нивото на агрегация съгласно NACE Rev. 2, определено в приложение 1 към настоящия регламент, и за класовете според големината (1—9, 10 + служители).
      3.   АКТУАЛНОСТ И НАВРЕМЕННОСТ
      3.1.   Актуалност
      „Актуалността“ на информацията отразява периода от време между момента на наличността на информацията и събитието или феномена, който тя описва.
      Докладите за качество следва да съдържат информация за разликата във времето между публикуването на данни на национално ниво и референтния период на данните.
      3.2.   Навременност
      „Навременността“ се отнася до разликата във времето между датата на публикуване на данните и датата, когато те е трябвало да бъдат предоставени, например във връзка с датите, обявени в официалните календари за публикуване, определени в регламенти или предварително договорени между партньори.
      За да бъдат разбрани и отстранени проблемите, свързани с навременността, следва да се предостави информация за процеса на извършване на проучването на национално равнище за последните четири тримесечия, като се постави специален акцент на съответствието между определените и действителните дати:
      
                  —
               
               
                  крайни срокове за отговор на респондентите, включително допълнителните срокове,
               
            
                  —
               
               
                  период на извършване на работа на терен,
               
            
                  —
               
               
                  период на обработка на данните,
               
            
                  —
               
               
                  дати за публикуване на първите резултати.
               
            4.   ДОСТЪПНОСТ И ЯСНОТА
      4.1.   Достъпност
      „Достъпността“ се отнася до физическите условия, при които потребителите могат да получат долупосочените данни: къде трябва да отидат, как да получат достъп, време за предоставяне, подходящи маркетингови условия (авторски права и др.), наличие на микро- и макроданни, различни формати и носители на данни (хартия, файлове, CD-ROM/DVD, интернет...) и др.
      Докладите за качество следва да съдържат следната информация за методите за разпространяване на резултатите:
      
                  —
               
               
                  План за разпространяване, включително на кого се изпращат резултатите,
               
            
                  —
               
               
                  Препратки към публикации на основни резултати, включително тези с коментар под формата на текст, графики, карти и т.н,
               
            
                  —
               
               
                  Информация за това какви резултати, ако има такива, са изпратени на отчетни единици, включени в извадката.
               
            4.2.   Яснота
      „Яснотата“ се отнася до степента на разбираемост, включително информацията за информационната среда на данните, т.е. дали данните са придружени от подходящи метаданни, илюстрации, като графики и карти, дали има информация за тяхното качество (включително ограничения върху използването) и степента, в която се предоставя допълнително съдействие.
      Докладите за качество следва да съдържат следната информация за разбираемостта на резултатите и наличието на метаданни:
      
                  —
               
               
                  Описание на предоставените метаданни и препратки към тях,
               
            
                  —
               
               
                  Препратки към основни методологични документи, свързани с предоставената статистика,
               
            
                  —
               
               
                  Описание на основните действия, извършени от националните статистически служби за информиране на потребителите относно данните.
               
            5.   СЪПОСТАВИМОСТ
      5.1.   Географска съпоставимост
      Докладите за качество съдържат информация за разликите между националните и европейските понятия и, доколкото е възможно, за влиянието им върху изчисленията.
      5.2.   Съпоставимост във времето
      Докладите за качество съдържат информация за промени в определенията, обхвата и методите за всеки две последователни тримесечия и влиянието им върху изчисленията.
      6.   СЪГЛАСУВАНОСТ
      „Съгласуваността“ на статистическите данни се отнася до възможността те да бъдат надеждно комбинирани по различни начини и за различни цели. По правило обаче е по-лесно да се идентифицират случаите на несъгласуваност, отколкото да се докаже съгласуваност.
      Докладите за качество съдържат сравнения на данни за броя свободни работни места от други свързани източници, когато има такива, изразени общо и разбити на ниво раздел съгласно NACE, когато е приложимо, и посочват причините, ако стойностите се различават значително.
      
         Първият доклад за качество включва също така следните точки за данните за минали периоди:
      
      
                  —
               
               
                  Описание на използваните източници на данните за минали периоди и използваната методика,
               
            
                  —
               
               
                  Описание на всички разлики между обхвата (стопански дейности, служители, променливи) на данните за минали периоди и този на актуалните данни,
               
            
                  —
               
               
                  Описание на съпоставимостта между данните за минали периоди и актуалните данни.